  Майя Бывальцева «Удмуртия» издательстволэсь кивалтӥсьсэ Юрий Кузнецовез йӧскалык книгаос поттонын ӟеч ужамез понна Россиысь Цифровой азинсконъя, герӟетъя но калыке ивортодэт вӧлмытонъя министерстволэн данъян грамотаеныз пусйизы. Кызьы вераз со ивортодэтъя «Удмуртия» агентстволы, со быдэс коллективлэсь ужзэ данъян луэ. Та данъян грамота – со милям коллективмылэсь ужзэ адӟем карон. Туэ милям ужмы туж трос, йырмес ӝутыны ик ӵемысь дырмы ӧвӧл. Декабре но туж трос книгаос поттоно на ай. Учебной изданиосыз учкыса гинэ, 21 учебной издание поттӥмы. Со сяна, куать учебник. Трос книгаос поттӥмы на Удмурт Элькунмылэн 100 ар тырмонэзлы сӥзьыса Юрий Кузнецов, «Удмуртия» книгапоттоннилэн кивалтӥсезТодэ вайытом, Удмуртиысь книгаос «Малая Родина - 2020» огъяросси вожвылъяськонысь дипломъёсын бертӥзы. Нош берло поттэм ужъёсыз пӧлын «Туала удмурт нылпи литература» антология но пӧртэм классъёсын дышетскись пиналъёслэсь удмурт кылъя но литературая тодонлыкъёссэс эскерон но дунъян методика пособиос. Юрий Кузнецов пусъе, ӧвӧл сыӵе ужъёс, кудъёссэ соос лэсьтыны уг быгато.  Тегъёс: Лулчеберет Ижкар Удмуртия данъетъёс книгапоттонни  